वे सिर्फ अपनी बात करते हैं, ये MLA को पैसा देकर चोरी से आने वाली सरकार है
Karnataka Election 2023 - Follow Congress Leader Rahul Gandhi Political Rally And Promises Latest News Updates On Dainik Bhaskar. कर्नाटक में सोमवार को राहुल गांधी तीन जनसभाओं को संबोधित करने जा रहे हैं। पहले उन्होंने तुमकुर में एक रैली में भाषण दिया और अब हासन में जननता को संबोधित कर रहे हैं
राहुल गांधी ने सोमवार को कर्नाटक में तीन जनसभाएं कीं। पहली रैली उन्होंने तुमकुर में, दूसरी हासन में और तीसरी चमराजनगर में की। राहुल ने जनसभा को संबोधित करते हुए कहा, प्रधानमंत्री जी कर्नाटक आते हैं, लेकिन सिर्फ अपनी बात करते हैं।
आपने इस सरकार को नहीं चुना, ये MLA को पैसा देकर चोरी से आने वाली सरकार है। कर्नाटक का पांच-छह साल का हर बच्चा जानता है कि ये 40% वाली सरकार है। गोवा, महाराष्ट्र और कर्नाटक के बीच जो पानी का मसला है, उसके लिए आपने क्या किया है। जब कर्नाटक को टैक्स का पैसा कम मिला तो आपने उनकी मदद क्यों नहीं की।
राहुल के सवाल - आपने कर्नाटक के लिए क्या किया
राहुल ने भाजपा से सवाल पूछते हुए कहा कि, आपने पिछले 3 साल में कर्नाटक के लिए क्या किया और राज्य में शिक्षा, स्वास्थ्य और युवाओं के लिए क्या करेंगे? ये चुनाव आपके बारे में नहीं, कर्नाटक के भविष्य के बारे में है। आप कहते हैं कांग्रेस ने आपको 91 बार गाली दी, लेकिन ये कभी नहीं कहते कि आपने कर्नाटक के लिए क्या किया?
कर्नाटक की जनता जानती है ये 40% वाली सरकार है
पिछली रैलियों की तरह यहां भी राहुल का निशाना 40% वाली सरकार पर रहा। राहुल ने कहा, पिछले 3 सालों से, भाजपा ने यहां केवल भ्रष्टाचार किया है। कर्नाटक के लोगों ने भाजपा सरकार को 40% सरकार कहा, जिसका अर्थ है कि वे जनता से 40% कमीशन चुराते हैं। प्रधानमंत्री को भी इस बारे में पता था, लेकिन मैं मैं उनसे पूछना चाहता हूं कि उन्होंने इस पर कोई कार्रवाई क्यों नहीं की।
पढ़िए राहुल ने कर्नाटक की जनता से क्या-क्या चुनावी वादे किए...
मल्लिकार्जुन खड़गे के बेटे ने PM पर दिया विवादित बयान
मल्लिकार्जुन खड़गे के प्रधानमंत्री नरेंद्र मोदी की तुलना जहरीले सांप से करने के बाद अब उनके बेटे प्रियांक खड़गे ने भी विवादित बयान दे दिया। प्रियांक ने कहा, डरो मत, दिल्ली में बंजारा समाज का एक बेटा बैठा है। जब बेटा नालायक है तो घर कैसे चलेगा। वैसे इस बार के चुनाव में पीएम को लेकर विपक्ष के कई लोगों ने अभद्र टिप्पणी की। पीएम ने भी अपनी रैली में इसका जिक्र किया था।
ये खबरें भी पढ़ें...
कांग्रेस ने शुरू किया 'PayCM CryPM' कैंपेन:प्रियंका ने मोदी को बताया था रोने वाला PM, बोम्मई का जवाब- कांग्रेस तो 9 साल से रो रही
कर्नाटक विधानसभा चुनाव में सभी पार्टियों ने प्रचार अभियान तेज कर दिया है। पिछले दो दिनों में PM की लगातार छह रैलियों के बाद अब कांग्रेस कार्यकर्ताओं ने एक नए कैंपेन की शुरुआत की है, जिसे उन्होंने PayCM CryPM नाम दिया। यह कैंपेन प्रियंका गांधी के कर्नाटक रैली में एक बयान के बाद शुरू हुआ, जिसमें उन्होंने कहा था कि PM हर वक्त अपना दुखड़ा रोते रहते हैं। पढ़ें पूरी खबर..
प्रियंका बोलीं- राहुल देश के लिए गोली खाने को तैयार:मेरे परिवार को जो गालियां दीं, उस पर किताब छप जाएगी
प्रियंका गांधी वाड्रा ने कहा- मोदी जी को मेरे भाई से सीखना चाहिए। मेरा भाई कहता है कि मैं देश के लिए गाली क्या, गोली भी खाने को तैयार हूं। PM लिस्ट बनवाते हैं कि उन्हें 91 बार गालियां दी गईं। इन लोगों ने मेरे परिवार को जितनी गालियां दीं, इसकी लिस्ट बनवाएं तो पूरी किताब छपवानी पड़ेगी। पढ़ें पूरी खबर..